ai4bharat/Pralekha huggingface dataset:
पर्यटन मंत्रालय
पर्यटन मंत्रालय द्वारा "योग फॉर इम्युनिटी एंड रेस्पिरेटरी हेल्थ" शीर्षक पर एक वेबिनार का आयोजन किया गया
यह वेबिनार, पर्यटन मंत्रालय एवं उसके क्षेत्रीय कार्यालयों द्वारा अंतर्राष्ट्रीय योग दिवस, 2021 के अवसर पर शुरू किए गए पूरे सप्ताह भर चलने वाले ऑनलाइन उत्सव का एक हिस्सा है
पर्यटन मंत्रालय एवं इसके देशी और विदेशी कार्यालयों ने अंतर्राष्ट्रीय योग दिवस, 2021 का आयोजन करने के लिए पूरे सप्ताह भर चलने वाले कार्यक्रमों की शुरूआत कर दी है। आयुष मंत्रालय द्वारा इस वर्ष के लिए प्रदान किए गए थीम "बी विद योगा बी एट होम"  के आधार पर, पर्यटन मंत्रालय द्वारा आज यानी शनिवार, 19 जून, 2021 को ईशा फाउंडेशन के सहयोग से "प्रतिरक्षा और बेहतर श्वासन के लिए योग"  नामक वेबिनार का आयोजन किया गया।
वेबिनार की शुरूआत सद्गुरु जग्गी वासुदेव जी के मार्गदर्शन में हुई, जो एक बहुआयामी व्यक्तित्व के स्वामी हैं और अपने ईशा फाउंडेशन के लिए पूरी दुनिया में प्रसिद्ध है, जो मानव चेतना को बढ़ावा देने और व्यक्तिगत परिवर्तन के माध्यम से वैश्विक सद्भाव को बढ़ावा देने के लिए समर्पित है। सद्गुरुजी जग्गी वासुदेव जी योग के महत्व और इसके लाभों के बारे में लोगों को समझाते हैं और बाद में सिम्हा क्रिया के बारे में उन्हें विस्तारपूर्वक बताते हैं। इम्युनिटी में सुधार लाने के लिए एक बेहद सरल लेकिन शक्तिशाली योगाभ्यास, सिम्हा क्रिया है जो श्वसन प्रणाली को मजबूती प्रदान करती है और फेफड़ों की क्षमता बढ़ाती है। ईशा फाउंडेशन के एक स्वयंसेवक द्वारा इस क्रिया का प्रदर्शन किया गया। ईशा फाउंडेशन की सुश्री महिमा चोपड़ा ने न केवल क्रिया एवं सष्टांग मकरासन के बारे में बताया बल्कि सिम्हा क्रिया का अनुसरण करते हुए क्या करना चाहिए और क्या नहीं करना चाहिए उसके बारे में भी लोगों को बताया।
21 जून, 2021 को अंतर्राष्ट्रीय योग दिवस के अवसर पर, संस्कृति मंत्रालय द्वारा पर्यटन मंत्रालय के सहयोग से कोविड प्रोटोकॉल का सख्ती से पालन करते हुए संस्कृति मंत्रालय द्वारा पहचान किए गए पूरे देश के 30 स्थलों में योग के लाइव स्ट्रीमिंग उत्सव का आयोजन किया जाएगा। संस्कृति, तेजी के साथ पर्यटन उत्पाद का एक महत्वपूर्ण तत्व बन रहा है, जो एक भीड़-भाड़ वाले वैश्विक बाजार में विशिष्टता उत्पन्न करता है। पर्यटन एवं संस्कृति के बीच एक मजबूत संबंध बनाने से गंतव्यों को और ज्यादा आकर्षक बनाने में सहायता मिल सकती है और इसके साथ ही स्थानों के रूप में ज्यादा प्रतिस्पर्धी होने, यात्रा करने, काम करने और निवेश करने में भी सहायता प्राप्त हो सकती है।
केंद्रीय पर्यटन एवं संस्कृति राज्य मंत्री , श्री प्रहलाद सिंह पटेल एवं गुरुदेव श्री श्री रविशंकर जी की उपस्थिति में पर्यटन मंत्रालय द्वारा सोमवार, 21 जून, 2021 को दिन के 12 बजे एक अन्य वेबिनार "योग: द वे ऑफ लाइफ" का आयोजन किया जाएगा।
वेबिनार में शामिल होने के लिए, कृपया यहां पर रजिस्टर करें:
https://digitalindia-gov.zoom.us/webinar/register/WN_8bYtqL-fSKWjFdtrcuJCwQ
ज्यादा जानकारी प्राप्त करने के लिए अतुल्य भारत का यहां पर अनुसरण करें:
इंस्टाग्राम - https://instagram.com/incredibleindia?igshid=v02srxcbethv
ट्विटर - https://twitter.com/incredibleindia?s=21
फेसबुक - https://www.facebook.com/incredibleindia/
लिंक्डइन - https://www.linkedin.com/company/incredibleindia
वेबसाइट - https://www.incredibleindia.org/
यूट्यूब - https://www.youtube.com/channel/UCMxJPchGLE_CJ1MJbJy-xDQ
प्रधानमंत्री कार्यालय
प्रधानमंत्री कल झारखंड का दौरा करेंगे
हजारीबाग़, दुमका एवं पलामू में चिकित्सा महाविद्यालयों का उद्घाटन करेंगे
हजारीबाग़ के आचार्य विनोबा भावे विश्वविद्यालय में आदिवासी अध्ययन केंद्र की आधारशिला रखी जाएगी
अनेक विकास परियोजनाओं की शुरुआत करेंगे
प्रधानमंत्री जन आरोग्य योजना – आयुष्मान भारत के लाभार्थियों से बातचीत करेंगे
प्रधानमंत्री श्री नरेंद्र मोदी कल दिनांक 17 फरवरी को हजारीबाग एवं रांची का दौरा करेंगे । वह स्वास्थ्य, शिक्षा, जलापूर्ति एवं स्वच्छता से संबंधित अनेक परियोजनाओं की शुरुआत करेंगे । यह आशा है कि इन अनेक परियोजनाओं से झारखंड की आदिवासी जनता लाभान्वित होगी ।
हजारीबाग में प्रधानमंत्री निम्न परियोजनाओं की शुरुआत करेंगेः
प्रधानमंत्री क्रमशः हजारीबाग, दुमका एवं पलामू में तीन चिकित्सा महाविद्यालयों का शुभारंभ करेंगे । वह हजारीबाग, दुमका, पलामू एवं जमशेदपुर में 500 बिस्तरों वाले चार चिकित्सालयों की आधारशिला रखेंगे ।
प्रधानमंत्री रामगढ़ एवं हजारीबाग ज़िलों में चार ग्रामीण जलापूर्ति योजनाओं का शुभारंभ करेंगे । वह इन दो ज़िलों में अतिरिक्त ग्रामीण जलापूर्ति योजनाओं एवं हजारीबाग में एक शहरी जलापूर्ति योजना की आधारशिला रखेंगे ।
प्रधानमंत्री नमामि गंगे पहल के अंतर्गत साहिबगंज अवजल शोधन संयंत्र, एवं मधूसूदन घाट का उद्घाटन करेंगे ।
प्रधानमंत्री द्वारा रामगढ़ में एक महिला अभियांत्रिकी महाविद्यालय के भवन का उद्घाटन भी किया जाएगा ।
प्रधानमंत्री द्वारा विशेष रूप से असुरक्षित आदिवासी समूहों के निवास वाले क्षेत्रों में जलापूर्ति परियोजनाओं की आधारशिला भी रखी जाएगी ।
प्रधानमंत्री हजारीबाग में आचार्य विनोबा भावे विश्वविद्यालय में आदिवासी अध्ययन केंद्र की आधारशिला भी रखेंगे ।
प्रधानमंत्री किसानों के लिये प्रत्यक्ष लाभ हस्तांतरण  योजना के शुभारंभ पर चयनित लाभार्थियों में राष्ट्रीय कृषि बाज़ार  के अंतर्गत मोबाइल फोन खरीदने के लिये चेक भी वितरित करेंगे ।
सरकारी विद्यालयों में विद्यार्थियों के पोषण स्तर में वृद्धि हेतु प्रारंभ गिफ्ट मिल्क योजना को मनाने के लिये प्रधानमंत्री चयनित स्कूली छात्रों को पैक किये हुए दूध का वितरण भी करेंगे ।
प्रधानमंत्री नरेंद्र मोदी रांची में प्रधानमंत्री जन आरोग्य योजना- आयुष्मान भारत के लाभार्थियों से बातचीत भी करेंगे ।
रक्षा मंत्रालय
श्रीनगर में डीआरडीओ द्वारा निर्मित 500 बिस्तरों वाला कोविड अस्पताल शुरू
श्रीनगर के खनमोह में 500 बिस्तरों वाला कोविड अस्पताल शुरू हो गया है। इस अस्पताल की स्थापना रक्षा अनुसंधान एवं विकास संगठन  द्वारा 17 दिनों की छोटी अवधि में की गई है और इसे पीएम केयर फंड द्वारा वित्त पोषित किया गया है। इस कोविड सुविधा में वेंटिलेटर के साथ 125 आईसीयू बेड शामिल हैं, जिनमें से 25 विशेष रूप से बच्चों के लिए आरक्षित हैं। 62 किलो लीटर लिक्विड मेडिकल ऑक्सीजन स्टोरेज टैंक से सभी 500 बिस्तरों के लिए लगातार ऑक्सीजन की आपूर्ति उपलब्ध है। इस सुविधा को चलाने के लिए अस्पताल प्रबंधन और डॉक्टर व पैरा मेडिकल स्टाफ केंद्र शासित प्रदेश जम्मू-कश्मीर के प्रशासन द्वारा प्रदान किया जाता है।
यह अस्पताल आरामदायक वातावरण को बनाए रखने के लिए सर्दियों के दौरान हीटिंग क्षमताओं की सुविधा तथा गर्मियों के लिए ठंडक बनाए रखने की सुविधा के साथ केंद्रीय रूप से वातानुकूलित है। डॉक्टरों और पैरा मेडिकल स्टाफ के लिए अलग ब्लॉक की व्यवस्था है। आग लगने की स्थिति में बाहर निकलने की उचित सुविधा, शवगृह के लिए स्टील स्ट्रक्चर शेड को ठंडा रखने की व्यवस्था और वाहनों के लिए पार्किंग की सुविधा भी इस केंद्र में की गई है।
आधुनिक सिस्टम सॉफ्टवेयर के माध्यम से उचित निगरानी और अस्पताल प्रबंधन के लिए वाई-फाई, सीसीटीवी और हेल्पलाइन नंबर के साथ एक नियंत्रण केंद्र स्थापित किया गया है। ठंड के मौसम में डॉक्टर, पैरा मेडिकल स्टाफ, फार्मेसी स्टाफ, सुरक्षाकर्मी और मेंटेनेंस स्टाफ सहित 150 कर्मियों को ठहराने के लिए विशेष इंतजाम किए गए हैं।
यह अस्पताल महामारी के इस समय में केंद्र शासित प्रदेश जम्मू-कश्मीर के कोविड-19 मरीजों को चिकित्सा सुविधा प्रदान करेगा।
एमजी/एएम/एबी/डीवी
(Visitor Counter : 328
प्रधानमंत्री कार्यालय
प्रधानमंत्री ने नेत्रहीनों के लिए टी-20 विश्व कप जीतने पर भारतीय टीम को बधाई दी
प्रधानमंत्री श्री नरेन्द्र मोदी ने नेत्रहीनों के लिए टी-20 विश्व कप जीतने पर भारतीय टीम को बधाई दी है।
डिफरेंटली एबल्ड क्रिकेट काउंसिल ऑफ इंडिया के एक ट्वीट को साझा करते हुए प्रधानमंत्री ने ट्वीट किया;
“भारत को अपने एथलीटों पर गर्व है। खुशी है कि हमने नेत्रहीनों के लिए टी-20 वर्ल्ड कप जीत लिया है। हमारी टीम को बधाई और भविष्य के उनके प्रयासों के लिए शुभकामनाएं।”
आर्थिक मामलों की मंत्रिमण्डलीय समिति 
कैबिनेट ने 2023 सीजन के लिए कोपरा के न्यूनतम समर्थन मूल्य को मंजूरी दी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने 2023 सीजन के लिए कोपरा के न्यूनतम समर्थन मूल्य  को मंजूरी दे दी है। यह अनुमोदन कृषि लागत और मूल्य आयोग की सिफारिशों तथा प्रमुख नारियल उत्पादक राज्यों के विचारों पर आधारित है।
2023 सीजन के लिए, मिलिंग कोपरा की उचित औसत गुणवत्ता के लिए 10860/- रुपये प्रति क्विंटल और बॉल कोपरा के लिए 11750/- रुपये प्रति क्विंटल एमएसपी निर्धारित किया गया है। पिछले सीजन की तुलना में यह मिलिंग कोपरा के लिए 270/- रुपये प्रति क्विंटल और बॉल कोपरा के लिए 750/- रुपये प्रति क्विंटल की वृद्धि है। यह अखिल भारतीय भारित औसत उत्पादन लागत पर मिलिंग कोपरा के लिए 51.82 प्रतिशत और बॉल कोपरा के लिए 64.26 प्रतिशत का लाभ सुनिश्चित करेगा। 2023 सीजन के लिए कोपरा की घोषित एमएसपी बजट 2018-19 में सरकार द्वारा घोषित उत्पादन की अखिल भारतीय भारित औसत लागत के कम-से-कम 1.5 गुना के स्तर पर एमएसपी तय करने के सिद्धांत के अनुरूप है।
यह नारियल उत्पादकों के लिए बेहतर पारिश्रमिक रिटर्न सुनिश्चित करने और उनके कल्याण में पर्याप्त सुधार लाने की दिशा में महत्वपूर्ण और प्रगतिशील कदमों में से एक है।
नेशनल एग्रीकल्चरल कोऑपरेटिव मार्केटिंग फेडरेशन ऑफ इंडिया लिमिटेड  और नेशनल कोऑपरेटिव कंज्यूमर्स फेडरेशन  मूल्य समर्थन योजना  के तहत कोपरा और छिलके वाले नारियल की खरीद के लिए केंद्रीय नोडल एजेंसियों  के रूप में काम करना जारी रखेंगे।
विधि एवं न्याय मंत्रालय
सर्वोच्च न्यायालय की ई-समिति ने अदालत की कार्यवाही की लाइव-स्ट्रीमिंग और रिकॉर्डिंग के लिए आदर्श नियमों का मसौदा जारी किया; सभी हितधारकों से टिप्पणियां/इनपुट मांगे गए
प्रस्तावित आदर्श नियमों का उद्देश्य व्यापक पारदर्शिता एवं समावेशिता की भावना भरना और न्याय तक पहुंच को बढ़ावा देना है
भारत के सर्वोच्च न्यायालय की ई-समिति ने अदालत की कार्यवाही की लाइव-स्ट्रीमिंग और रिकॉर्डिंग के लिए आदर्श नियमों का मसौदा जारी किया है और सभी हितधारकों से इनपुट, फीडबैक और सुझाव आमंत्रित किया है। आदर्श नियमों का यह मसौदाई-समिति की वेबसाइट पर उपलब्ध है [अदालत की कार्यवाही की लाइव-स्ट्रीमिंग और रिकॉर्डिंग के लिए आदर्श नियमों का मसौदा डाउनलोड करने के लिए इस लिंक https://ecommitteesci.gov.in/document/draft-model-rules-for-live-streaming-and-recording-ofcourt-proceedings/ पर क्लिक करें]। सर्वोच्च न्यायालय की ई-समिति भारतीय न्यायपालिका में सूचना और संचार प्रौद्योगिकी  के कार्यान्वयन की राष्ट्रीय नीति और कार्य योजना के तहत भारत सरकार के न्याय विभाग के साथ मिलकर काम कर रही है।
अदालत की कार्यवाही की लाइव-स्ट्रीमिंग और रिकॉर्डिंग के लिए आदर्श नियमों के मसौदे पर सुझाव और इनपुट 30.06.2021 तक या उससे पहले निम्नलिखित ईमेल आईडी ecommittee@aij.gov.in पर भेजे जा सकते हैं।
सर्वोच्च न्यायालय के न्यायाधीश और ई-समिति के अध्यक्ष डॉ. न्यायमूर्ति धनंजय वाई. चंद्रचूड़ ने सभी उच्च न्यायालय के मुख्य न्यायाधीशों को पत्र लिखकर अदालत की कार्यवाही की लाइव स्ट्रीमिंग और रिकॉर्डिंग के लिए आदर्श नियमों के मसौदे पर इनपुट और सुझाव मांगे हैं। उन्होंने अपने पत्र में इस बात काउल्लेख किया है कि संविधान के अनुच्छेद 21 के तहत सुनिश्चित किए गए न्याय तक पहुंच के अधिकार में लाइव अदालती कार्यवाही तक पहुंचने का अधिकार भी शामिल है। व्यापक पारदर्शिता एवं समावेशिता की भावना भरने और न्याय तक पहुंच को बढ़ावा देने के उद्देश्य से, ई-समिति ने प्राथमिकता के आधार पर अदालत की कार्यवाही की लाइव स्ट्रीमिंग की परियोजना शुरू की है। यह कदम वास्तविक समय के आधार पर नागरिकों, पत्रकारों, नागरिक समाज, शिक्षाविदों और कानून के छात्रों के लिए सार्वजनिक हित के मामलों सहित लाइव अदालत की कार्यवाही तक पहुंच को संभव बनाएगा, जोकि भौगोलिक, लॉजिस्टिक या ढांचागत दिक्कतोंकी वजह से अन्यथा संभव नहीं था।
लाइव स्ट्रीमिंग के लिए आदर्श नियम बनाने के लिए बॉम्बे, दिल्ली, मद्रास और कर्नाटक उच्च न्यायालयों के न्यायाधीशों की एक उप-समिति गठित की गई थी। इस उप-समिति ने व्यापक विचार-विमर्श किया है। विचार – विमर्श के दौरान इसने वादियों और गवाहों की निजता एवं गोपनीयता, व्यावसायिक गोपनीयता से जुड़े मुद्दों, केन्द्रीय या राज्य के कानूनों द्वारा निर्धारित अदालत की कार्यवाही या सुनवाई तक पहुंच का निषेध या प्रतिबंध और कुछ मामलों में मामले की संवेदनशीलता को देखते हुए बड़े सार्वजनिक हित को संरक्षित करने से जुड़ी चिंताओं समेत स्वप्निल त्रिपाठी बनाम भारत के सर्वोच्च न्यायालय,  10 SCC 639 में सर्वोच्च न्यायालय के निर्णय में प्रतिपादित सिद्धांतों को ध्यान में रखा। ये आदर्श नियम अदालत की कार्यवाही की लाइव स्ट्रीमिंग और रिकॉर्डिंग के लिए एक संतुलित नियामक ढांचा प्रदान करते हैं।
वित्त मंत्रालय
सरकार ने देश में वर्तमान कैश स्थिति की समीक्षा की
सरकार और आरबीआई ने नकदी की असामान्य मांग पूरी करने के लिए हरसंभव कदम उठाए हैं
‘बढ़ती मांग पूरी करने के लिए करेंसी नोटों का पर्याप्त रिजर्व है’
काम न कर रहे एटीएम में परिचालन शीघ्र ही सामान्य हो जाएगा
देश के कुछ हिस्सों में नकदी की कमी होने और कुछ एटीएम में बिल्कुल भी नकदी न होने अथवा एटीएम के काम न करने से संबंधित कई रिपोर्ट सामने आई हैं।
पिछले तीन महीनों के दौरान देश में नोटों की मांग में असामान्य वृद्धि दर्ज की गई है। वर्तमान महीने के दौरान सिर्फ प्रथम 13 दिनों में ही मुद्रा आपूर्ति में 45000 करोड़ रुपये की बढ़ोतरी दर्ज की गई है। नोटों की मांग में असामान्य वृद्धि देश के कुछ हिस्सों जैसे कि आंध्र प्रदेश, तेलंगाना, कर्नाटक, मध्य प्रदेश और बिहार में देखने को मिली है।
भारत सरकार ने भारतीय रिजर्व बैंक के साथ मिलकर नकदी की असामान्य मांग पूरी करने के लिए हरसंभव कदम उठाए हैं। सरकार का कहना है कि हमारे पास करेंसी नोटों का पर्याप्त रिजर्व था जिनका उपयोग अब तक उत्पन्न समस्त असामान्य मांग पूरी करने में किया गया है। नकदी की कुछ भी मांग पूरी करने के लिए हमारे पास अब भी समस्त मूल्य वर्ग के करेंसी नोटों का पर्याप्त स्टॉक है जिनमें 500, 200 और 100 रुपये के नोट भी शामिल हैं।
सरकार सभी लोगों को आश्वस्त करना चाहती है कि देश में करेंसी नोटों की पर्याप्त आपूर्ति रही है जिनसे अब तक उत्पन्न समस्त मांग पूरी की गई है। सरकार लोगों को यह आश्वासन देना चाहती है कि आने वाले दिनों/महीनों में यदि नकदी की और ज्यादा मांग उत्पन्न होती है तो वैसी स्थिति में भी सरकार पर्याप्त करेंसी नोटों की आपूर्ति करेगी।
सरकार यह सुनिश्चित करने के लिए हरसंभव कदम उठा रही है कि एटीएम में कैश की आपूर्ति निरंतर बनी रहे और फिलहाल काम न कर रहे एटीएम में परिचालन अति शीघ्र सामान्य हो जाए।
वित्त मंत्रालय
5 अक्टूबर, 2020 को‘5.09% सरकारी स्टॉक 2022’ की ब्रिकी  के लिए नीलामी, ‘5.77% सरकारी स्टॉक 2030’ की ब्रिकी  के लिए नीलामी, ‘भारत सरकार के फ्लोटिंग रेट बॉन्ड 2033’ की ब्रिकी  के लिए नीलामी, और ‘6.80% सरकारी स्टॉक 2060’ की ब्रिकी  के लिए नीलामी को लेकर जारी प्रेस विज्ञप्ति के संदर्भ में संशोधित प्रेस विज्ञप्ति
भारत सरकार ने  मूल्य आधारित नीलामी के जरिए 3,000 करोड़ रुपये  की अधिसूचित राशि के लिए ‘5.09 प्रतिशत सरकारी स्टॉक 2022’,  मूल्य आधारित नीलामी के जरिए 13,000 करोड़ रुपये  की अधिसूचित राशि के लिए ‘5.77 प्रतिशत सरकारी स्टॉक 2030’,  मूल्य आधारित नीलामी के जरिए 3,000 करोड़ रुपये  की अधिसूचित राशि के लिए ‘भारत सरकार के फ्लोटिंग रेट बॉन्ड 2033’ और  मूल्य आधारित नीलामी के जरिए 9,000 करोड़ रुपये  की अधिसूचित राशि के लिए ‘6.80% सरकारी स्टॉक 2060’ की ब्रिकी  करने की घोषणा की है। भारत सरकार के पास उपर्युक्त प्रतिभूतियों में से प्रत्येक के लिए 2,000 करोड़ रुपये तक की अतिरिक्त सब्सक्रिप्शन बनाए रखने का विकल्प होगा। ये नीलामियां भारतीय रिजर्व बैंक, मुंबई कार्यालय, फोर्ट, मुम्बई द्वारा 9 अक्टूबर 2020  को विविध मूल्य विधि का उपयोग करते हुए संचालित की जाएगी।
स्टॉकों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी हेतु प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक की कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 9 अक्टूबर 2020 को प्रस्तुत की जानी चाहिए। अप्रतिस्पर्धी बोलियां पूर्वाह्न 12.00बजे से पूर्वाह्न 12.30बजे के बीच और प्रतिस्पर्धी बोलियां पूर्वाह्न 12.00बजे से पूर्वाह्न 1.00बजे के बीच प्रस्तुत की जानी चाहिए।
नीलामियोंके परिणाम की घोषणा 9 अक्टूबर 2020  को की जाएगी और सफल बोलीदाताओं द्वारा भुगतान 12 अक्टूबर 2020  को किया जाएगा।
ये स्टॉक भारतीय रिजर्व बैंक द्वारा समय-समय पर यथा संशोधित परिपत्र संख्या आरबीआई/2018-19/25, दिनांक 24 जुलाई 2018 के तहत जारी “केन्द्र सरकार की प्रतिभूतियों में कब निर्गमित लेन-देन” संबंधी दिशा-निर्देशों के अनुसार “कब निर्गमित” कारोबार के लिए पात्र होंगे।
मत्स्यपालन, पशुपालन और डेयरी मंत्रालय
केंद्रीय मंत्री श्री पुरुषोत्तम रूपाला ने मोढेरा सूर्य मंदिर, मेहसाणा, गुजरात में अंतरराष्ट्रीय योग दिवस समारोह में भाग लिया
योग की विश्वव्यापी स्वीकृति भारत के लिए गर्व की बात: श्री पुरुषोत्तम रूपाला
श्री पुरुषोत्तम रूपाला ने 5000 से अधिक किसानों तथा गुजरात की जनता के साथ योगाभ्यास किया
भारत सरकार ने आज 21 जून 2022 को आठवां अंतर्राष्ट्रीय योग दिवस मनाया। आजादी का अमृत महोत्सव वर्ष में मनाए जाने वाले आठवें अंतरराष्ट्रीय योग दिवस के अवसर पर भारत सरकार ने माननीय प्रधानमंत्री के नेतृत्व में देश के 75 प्रतिष्ठित स्थानों पर योग दिवस मनाया। इसके अतिरिक्त विश्व के 75 स्थानों पर विभिन्न भारतीय राजदूतावासों द्वारा “गार्जियन रिंग” अवधारणा के साथ अंतरराष्ट्रीय योग दिवस मनाया गया। आठवां अंतरराष्ट्रीय योग दिवस का मुख्य विषय है “मानवता के लिए योग”।
सार्वजनिक योगाभ्यास का मुख्य आयोजन मैसूर पैलेस में माननीय प्रधानमंत्री श्री नरेन्द्र मोदी के नेतृत्व में किया गया जहां उन्होंने देश भर में आयोजित समारोहों को वर्चुअल रूप में संबोधित किया।
केंद्रीय मत्स्य पालन, पशुपालन तथा डेयरी मंत्री श्री पुरुषोत्तम रूपाला ने मुख्य अतिथि के रूप में मोढेरा सूर्य मंदिर, मेहसाणा, गुजरात में योगाभ्यास किया। इस अवसर पर गुजरात के स्वास्थ्य और परिवार कल्याण मंत्री श्री ऋषिकेश पटेल, मेहसाणा की सांसद श्रीमती शारदाबेन पटेल, बीजापुर के विधायक श्री रमन भाई तथा बेचराजी के विधायक श्री रजनीकांत पटेल उपस्थित थे।
केंद्रीय मंत्री ने 5000 से अधिक डेयरी किसानों, स्थानीय गणमान्य लोगों तथा विद्यार्थियों के साथ कॉमन योग प्रोटोकॉल  में भाग लिया। योगाभ्यास में मेहसाणा जिला सहकारी दुग्ध उत्पादक यूनियन लिमिटेड के सदस्य डेयरी किसानों ने भी भाग लिया।
योगोत्सव को संबोधित करते हुए श्री पुरुषोत्तम रूपाला ने कहा कि योग की विश्वव्यापी स्वीकृति भारत के लिए गर्व की बात है क्योंकि योग हमारी सांस्कृतिक और आध्यात्मिक विरासत का अभिन्न अंग है।
गुजरात के मुख्यमंत्री श्री भूपेन्द्र रजनीकांत पटेल ने भी आयोजन को वर्चुअल रूप में संबोधित किया और हमारे दैनिक जीवन में योग के महत्व पर प्रकाश डाला। आयोजन को सफल बनाने के लिए गुजरात सरकार ने उत्साहपूर्वक सभी प्रशासनिक और लॉजिस्टिक समर्थन प्रदान किया।
ख्याति की दृष्टि से कोणार्क सूर्य मंदिर के बाद दूसरा स्थान रखने वाला मोढेरा का सूर्य मंदिर गुजरात में मंदिर वास्तुकला का बेहतरीन नमूना है। इसका निर्माण 11वीं शताब्दी ईस्वी में किया गया था। यह मंदिर पाटन शहर से 30 किलोमीटर दूर रूपेन नदी की सहायक पुष्पावती नदी के बायें किनारे मेहसाणा जिले के बेचराजी तालुका में है।
गृह मंत्रालय
गृह मंत्रालय के भारतीय साइबर अपराध समन्वय केन्द्र  का न्यूजलेटर 'साइबर प्रवाह' जारी
विशेष सचिव  ने आज नई दिल्ली में गृह मंत्रालय के साइबर और सूचना सुरक्षा प्रभाग  के तहत भारतीय साइबर अपराध समन्वय केंद्र  का न्यूजलेटर 'साइबर प्रवाह' जारी किया।
त्रैमासिक न्यूजलेटर - 'साइबर प्रवाह' में साइबर अपराध से निपटने के लिए साल की दूसरी तिमाही  के दौरान आई4सी, गृह मंत्रालय और राज्यों/केंद्रशासित प्रदेशों की विभिन्न पहलों से संबंधित सूचनाओं को शामिल किया गया है। इसमें साइबर अपराध की प्रवृत्तियों/पैटर्न, आंकड़े, आई4सी द्वारा तैयार की गई सुविधाएं, सभी हितधारकों को जागरूक करने और साइबर अपराध की रोकथाम, पता लगाने और जांच के क्षेत्र में सहायता प्रदान करने और साइबर अपराधों की रिपोर्ट करने और उससे निपटने के लिए मंच शामिल हैं। इसका उद्देश्य साइबर अपराधों और साइबर अपराध शब्दावली से संबंधित हाल के घटनाक्रमों/विकास के बारे में जागरूकता पैदा करना है। यह न्यूजलेटर साइबर सुरक्षा और साइबर अपराध के क्षेत्र में काम करने वाली राज्य/केंद्रीय एजेंसियों की मदद करेगा।
2018 में सीआईएस प्रभाग के तहत आई4सी की स्थापना केंद्रीय स्तर पर एक समन्वय एजेंसी के तौर पर की गई, जो साइबर अपराधों के खिलाफ लड़ाई में राज्यों/केंद्रशासित प्रदेशों का सहयोग करने के लिए एक साझा तंत्र उपलब्ध कराएगी
आई4सी की ओर से 'साइबर दोस्त' के नाम से विभिन्न सोशल मीडिया हैंडल्स के जरिए साइबर सुरक्षा से संबंधित टिप्स साझा किए जाते हैं। यह समय-समय पर जनता को जागरूक करते रहने की एक पहल है।
उप राष्ट्रपति सचिवालय
धारा 370 और जम्मू-कश्मीर पर विश्व के देशों में सही जानकारी से अवगत कराये प्रवासी भारतीय समुदाय: उपराष्ट्रपति
पश्चिमी मीडिया के एक वर्ग में व्याप्त भ्रामक प्रचार का कारगर जवाब दें प्रवासी भारतीय: उपराष्ट्रपति
प्रवासी भारतीय हमारे सच्चे सांस्कृतिक प्रतिनिधि - उपराष्ट्रपति
उपराष्ट्रपति द्वारा प्रवासी भारतीय सम्मान से सम्मानित विभूतियों पर काफी टेबल बुक का लोकार्पण
उपराष्ट्रपति श्री एम वैंकेया नायडू ने आज प्रवासी भारतीय समुदाय से अपील की कि वे अपने प्रवास के देशों में जम्मू कश्मीर को लेकर सही जानकारी से अवगत करायेगा तथा पश्चिमी मीडिया के एक वर्ग द्वारा फैलाये जा रहे भ्रामक प्रचार के विरुद्ध कारगर जागरूकता अभियान चलायें। वो विश्व के देशों को बताएं कि धारा 370 को निरस्त करना, भारत का नितांत आंतरिक मसला है।
वे आज अपने निवास पर श्री रजत कपूर द्वारा रचित, प्रवासी भारतीय सम्मान से सम्मानित विभूतियों के जीवन, व्यक्तित्व और कृतित्व पर आधारित संकलन " ग्लोरियस डायस्पोरा: प्राइड ऑफ इंडिया" का लोकार्पण कर रहे थे।
उन्होंने कहा कि पश्चिमी मीडिया में कूछ निहित स्वार्थों द्वारा अलग थलग, इक्का दुक्का घटनाओं को छोड़ मरोड़ कर नकारात्मक रूप से प्रचारित किया जा रहा है। प्रवासी भारतीय समुदाय इस भ्रामक प्रचार का कारगर जवाब दे सकते हैं और देश की धार्मिक सहिष्णुता और सामाजिक सौहार्द की छवि को सही सकारात्मक रूप से प्रचारित कर सकते हैं।
इस अवसर पर श्री नायडू ने कहा कि प्रवासी भारतीय समुदाय भारत की विकास यात्रा में, विशेष कर, शिक्षा, स्वास्थ्य और कृषि के क्षेत्र में बराबर का साझेदार बन सकता है। उन्होंने आह्वान किया कि प्रवासी भारतीय समुदाय स्वच्छ भारत, नमामि गंगे, मेक इन इंडिया, डिजिटल इंडिया, सर्किल इंडिया जैसे कार्यक्रमों में महत्वपूर्ण भूमिका निभा सकता है।
उन्होंने कहा कि सरकार सूचना प्रौद्योगिकी के आदान-प्रदान के क्षेत्र या इन्नोवेशन में निवेश के लिए या विकास के अन्य कार्यक्रमों में प्रवासी भारतीय समुदाय के सहयोग को प्रोत्साहित कर रही है।
उपराष्ट्रपति ने कहा कि प्रवासी भारतीय हमारे देश के सच्चे सांस्कृतिक प्रतिनिधि हैं।
उन्होंने कहा कि आज की अंतरराष्ट्रीय कूटनीति में प्रवासी समुदाय की महत्त्वपूर्ण भूमिका है। चीनी और यहूदी प्रवासी समुदाय की उपलब्धियों और प्रभाव की चर्चा करते हुए उपराष्ट्रपति ने कहा कि भारतीय प्रवासी समुदाय ने अपने अदम्य पुरुषार्थ और मेधा से, अपने प्रवास के देशों में विभिन्न क्षेत्रों में उत्कृष्टता हासिल की है। उन्होंने कहा कि आपकी सफलताओं में भारत गौरवान्वित होता है।
9 जनवरी 1915 को जिस दिन महात्मा गांधी दक्षिण अफ्रीका से वापस लौटे थे, उसी की स्मृति में 2003 से प्रतिवर्ष 9 जनवरी को प्रवासी भारतीय दिवस आयोजित किया जाता है।
राष्ट्रपति सचिवालय
राष्ट्रपति फिलीपींस पहुंचे; द्विपक्षीय बैठकों में हुए शामिल; प्रतिनिधिमंडल स्तर की वार्ता का किया नेतृत्व; आसियान के साथ जुड़ाव भारत की ‘एक्ट ईस्ट’ पालिसी का एक महत्वपूर्ण अंग रहा है और रहेगा
भारत और फिलीपींस ने समुद्री क्षेत्र, सुरक्षा, पर्यटन, विज्ञान और प्रौद्योगिकी एवं संस्कृति के क्षेत्र में चार समझौतों पर हस्ताक्षर किए
 को फिलीपींस के मनीला पहुंचे। राष्ट्रपति ने रिज़ल पार्क का दौरा किया और फिलीपींस के राष्ट्रीय नायक डॉ. जोस रिज़ाल को अपनी श्रद्धांजलि दी। उन्हें रिज़ाल पार्क में मनीला सिटी के मेयर श्री डोमकलोसो द्वारा ‘की टू द सिटी’ भेंट की गई।
इसके पश्चात, राष्ट्रपति ने मलकानन पैलेस का दौरा किया, जहां उनका फिलीपींस के राष्ट्रपति रोड्रिगो रोआ दुतेर्ते ने औपचारिक रुप से स्वागत किया। वार्ता के दौरान, दोनों नेताओं ने द्विपक्षीय सहयोग के साथ-साथ क्षेत्रीय और वैश्विक मुद्दों पर चर्चा की।
राष्ट्रपति ने दोनों पक्षों के बीच प्रतिनिधिमंडल स्तर की वार्ता का नेतृत्व किया। इस अवसर पर अपने संबोधन में, राष्ट्रपति ने कहा कि भारत और फिलीपींस दो सजग लोकतंत्रों के रूप में न सिर्फ एक नियम-आधारित अंतर्राष्ट्रीय व्यवस्था में विश्वास करते हैं बल्कि अंतर्राष्ट्रीय कानून और राष्ट्रों की संप्रभु समानता का भी सम्मान करते हैं। फिलीपींस और भारत अपने राष्ट्रीय विकास और सुरक्षा उद्देश्यों को पूर्ण करने की दिशा में नैसर्गिक रुप से सहभागी हैं।
राष्ट्रपति ने कहा कि फिलीपींस-भारत में आर्थिक संबंधों को और पुष्ट करने की अपार संभावना है। फिलीपींस भारत के कॉर्पोरेट क्षेत्र के लिए एक महत्वपूर्ण देश के रूप में उभर रहा है। भारतीय कंपनियां, डिजिटल उद्योगों, नवाचार और स्टार्ट-अप, स्वास्थ्य और फार्मा एवं कृषि विकास जैसे महत्वपूर्ण क्षेत्रों में फिलीपींस की कंपनियों के साथ भागीदारी की इच्छुक हैं। भारत, फिलीपींस के बुनियादी ढांचे के विकास के साथ-साथ उनकी रक्षा आधुनिकीकरण में भी साझेदारी चाहता है। उन्होंने कहा कि भारतीय कंपनियों ने इन दोनों क्षेत्रों में अपनी पहचान बनाते हुए वैश्विक प्रतिष्ठा प्राप्त की है। उन्होंने फिलीपींस की कंपनियों को भारत की परिवर्तनकारी वृद्धि और विकास में निवेश के लिए आमंत्रित किया।
राष्ट्रपति ने कहा कि भारत के लिए आसियान अत्यंत महत्व का क्षेत्र है। उन्होंने कहा भारत एक मजबूत, एकीकृत और समृद्ध आसियान की परिकल्पना करता है और भारत-प्रशांत के उभरते हुए शानदार परिदृश्य में महत्वपूर्ण भूमिका निभा रहा है। भारत का आसियान के साथ जुड़ाव भारत की ‘एक्ट ईस्ट’ पॉलिसी और रणनीति का एक महत्वपूर्ण तत्व रहा है और रहेगा।
भारत और फिलीपींस ने दोनो देशों के राष्ट्रपतियों की गरिमामयी उपस्थिति में समुद्री क्षेत्र, सुरक्षा, पर्यटन, विज्ञान और प्रौद्योगिकी एवं संस्कृति के क्षेत्र में चार समझौतों पर हस्ताक्षर किए।
सायंकाल में, राष्ट्रपति ने फिलीपींस के राष्ट्रपति रोड्रिगो रोआ डुटर्टे द्वारा उनके सम्मान में आयोजित भोज में भाग लिया। इस अवसर पर अपने संबोधन में राष्ट्रपति ने कहा कि यह वर्ष हमारी द्विपक्षीय यात्रा में एक मील का पत्थर है। राष्ट्रपति ने कहा कि यह यात्रा हमारे राजनयिक संबंधों की 70वीं वर्षगांठ का उत्सव मनाने और फिलीपींस-भारत की द्विपक्षीय साझेदारी के लिए हमारी प्रतिबद्धता का प्रतीक है।
इस अवसर पर, राष्ट्रपति कोविंद द्वारा दिए गए प्रेस वक्तव्य को देखने के लिए यहां क्लिक करें
भोज के अवसर पर, राष्ट्रपति कोविंद द्वारा दिए गए भाषण को देखने के लिए यहां क्लिक करें